## Odluka o raspisivanju dopunskih izbora za predstavnike nacionalnih manjina u predstavničkim tijelima jedinica lokalne i područne (regionalne) samouprave

### NN 4/2004 (14.1.2004.), Odluka o raspisivanju dopunskih izbora za predstavnike nacionalnih manjina u predstavničkim tijelima jedinica lokalne i područne (regionalne) samouprave

# VLADA REPUBLIKE HRVATSKE

136

Na
temelju članka 20. stavka 5. Ustavnog zakona o pravima nacionalnih manjina
(»Narodne novine«, broj 155/2002), članka 30. stavka 2. Zakona o Vladi
Republike Hrvatske (Narodne novine, br. 101/98, 15/2000 i 117/2001) i članka
9b. Zakona o izboru članova predstavničkih tijela jedinica lokalne i područne
(regionalne) samouprave (»Narodne novine«, br. 33/2001, 10/2002, 155/2002 i
45/2003), Vlada Republike Hrvatske je na sjednici održa­noj 5. siječnja 2004.
godine donijela

## ODLUKU

### o raspisivanju dopunskih izbora za predstavnike nacionalnih manjina u predstavniČkim tijelima jedinica lokalne i podruČne (regionalne) samouprave

I.

Raspisuju se dopunski izbori za predstavnike
nacionalnih manjina u predstavničkim tijelima jedinica lokalne i područne
(regionalne) samouprave, kako slijedi:

 1.  SISAČKO-MOSLAVAČKA ŽUPANIJA

– Za Općinsko vijeće Općine
Donji Kukuruzari – 3 pred­stav­nika srpske nacionalne manjine,

–  Za Općinsko vijeće Općine Majur – 2 predstavnika srpske nacionalne
manjine.

 2.  KARLOVAČKA ŽUPANIJA

–  Za Općinsko vijeće Općine Lasinja – 1 predstavnik srpske nacionalne
manjine.

 3.  VARAŽDINSKA ŽUPANIJA

**–** Za
Općinsko vijeće Općine Petrijanec – 1 predstavnik romske nacionalne manjine.

 4.  BJELOVARSKO-BILOGORSKA ŽUPANIJA

–  Za Općinsko vijeće Općine Štefanje – 1 predstavnik srpske
nacionalne manjine.

 5.  LIČKO-SENJSKA ŽUPANIJA

–  Za Općinsko vijeće Općine Lovinac – 1 predstavnik srpske nacionalne
manjine.

 6.  VIROVITIČKO-PODRAVSKA ŽUPANIJA

–  Za Općinsko vijeće Općine Sopje – 1 predstavnik srpske nacionalne
manjine.

 7.  POŽEŠKO-SLAVONSKA ŽUPANIJA

–  Za Županijsku skupštinu Požeško-slavonske županije – 2 predstavnika
srpske nacionalne manjine,

–  Za Gradsko vijeće Grada Požege – 1 predstavnik srpske nacionalne
manjine.

 8.  BRODSKO-POSAVSKA ŽUPANIJA

–  Za Općinsko vijeće Općine Okučani – 1 predstavnik srpske nacionalne
manjine.

 9.  ZADARSKA ŽUPANIJA

–  Za Gradsko vijeće Grada Benkovca – 1 predstavnik srpske nacionalne
manjine,

–  Za Općinsko vijeće Općine Lišane Ostrovičke – 1 pred­stav­nik srpske
nacionalne manjine.

10. OSJEČKO-BARANJSKA ŽUPANIJA

–  Za Općinsko vijeće Općine Koška – 1 predstavnik srpske nacionalne
manjine,

–  Za Općinsko vijeće Općine Magadenovac – 1
predstavnik srpske nacionalne manjine,

–  Za Općinsko
vijeće Općine Petlovac – 1 predstavnik srpske nacionalne manjine.

11. VUKOVARSKO-SRIJEMSKA ŽUPANIJA

–  Za Općinsko
vijeće Općine Tompojevci – 1 predstavnik srpske nacionalne manjine.

12.       ISTARSKA ŽUPANIJA

–  Za Gradsko
vijeće Grada Pule – 1 predstavnik srpske nacionalne manjine.

13.       MEĐIMURSKA ŽUPANIJA

–  Za Općinsko
vijeće Općine Mala Subotica – 1 predstavnik romske nacionalne manjine,

–  Za Općinsko
vijeće Općine Pribislavec – 1 predstavnik romske nacionalne manjine.

II.

Za dan provedbe dopunskih izbora određuje se
nedjelja, 15. veljače 2004. godine.

III.

Na dopunske izbore za predstavnike nacionalnih
manjina u predstavničkim tijelima jedinica lokalne i područne (regionalne)
samouprave ne primjenjuje se Odluka o određivanju visine naknade troškova
izborne promidžbe za izbor članova predstavničkih tijela jedinica lokalne i
područne (regionalne) samouprave (»Narodne novine«, broj 35/2001).

IV.

Ostale troškove dopunskih izbora raspisanih ovom
Odlukom podmirit će Vlada Republike Hrvatske na teret sredstava državnog proračuna
Republike Hrvatske.

V.

Ova
Odluka stupa na snagu danom objave u »Narodnim novinama«.

Klasa:
013-03/03-02/01
Urbroj: 5030109-04-3
Zagreb, 5. siječnja 2004.

Predsjednik
**dr. sc.** **Ivo Sanader**, v. r.

Odluka, NN 4/2004-136